ky ky ky ru ky ky ky ky ky ky ky ky ky ky ky ky ru ky ky ky uk ky ky ky de ky de ky de ky de ky de mn ru el ky mn ky ky ky ky en
Башкы бет | Саясат | Коом | Маек | Экономика | Кызыктар дүйнөсү | Шоубиз | Газета архиви | Байланыш
“Макмал алтындагы” чыр чатакты жетекчилик өз жеринде жойду
Ѳмүрбек Бабановдон кудай сактасын, ал президент болсо Кыргызстанды чет ѳлкѳлүктѳр башкарып алат!
Премьер кезинде жер тартуулагысы келген Бабанов Казакстандын долбоору беле?
Башкалардын ишине “автор” болгон Бабанов же “Кумтѳргѳ” берилген жердин кайтарылышынын таржымалы
Сооронбай Жээнбеков Өмүрбек Бабановду тээп түштү
Жасалма рейтинг жеңиш алып келбейт же Бабановдун ооз көптүрмөсү
Бабановдун рейтинги кескин төмөндөп, жаштардын да көңүлүн кайт кылды
Бабановдун эки жүздүүлүгү: «Башкалар добуш сатып алып атса бизге билдиргиле, биздикин башкаларга билдирбегиле»
Акыркы катачылыктары – анын “саясый өлүккө ” айланышына негиз болобу?
Сиз кийинки беттесиз: Башкы бет » Энергетика » Карыпбек Алымкулов, эксперт: Кыргызстанда ГЭСтер көп курулса, Өзбекстанга кайра жакшы болот
Карыпбек Алымкулов, эксперт: Кыргызстанда ГЭСтер көп курулса, Өзбекстанга кайра жакшы болот
Автор Админ 02.10.2015 | Комментарий калтыруу
Кыргызстанда ГЭСтердин курулушу кошуна Өзбекстан менен Казакстанга эч кандай коркунуч жаратпайт жана суу тартыштыгын пайда кылбайт. Кайра жайындагы сугат маалында керектүү өлчөмдө суу берип, жакшы шарт түзүшү мүмкүн. Ал эми Өзбекстандын биздин өлкөдө курулуп жаткан ГЭСтерге каршылык билдирип, БУУ баш болгон ар кандай эл аралык уюмдар менен каржы институттарынын көңүлүн буруу аракети Кыргызстан менен Тажикстандын жөн гана энергетикалык көзкарандысыздыкка ээ болуусун каалабагандык. Мындай пикирин “Кабар” агенттигине техника илимдеринин кандидаты, профессор, “Электр станциялар” ААКнын директорлор кеңешинин мүчөсү, энергетика маселеси боюнча эксперт Карыпбек Алымкулов билдирди.
“Кечээ Нью-Йоркто өтүп жаткан БУУнун Башкы Ассамблеясында Өзбекстандын өкүлү Кыргызстанда курулуп жаткан Камбар-Ата жана Тажикстандагы Рогун ГЭСтеринин курулушуна каршы пикирин билдириптир. Ал өз сөзүндө бул эки өлкөдөгү курулуп жаткан ГЭСтер Борбор Азиядагы Амударья менен Сырдарьянын табигый агымын өзгөртүп, Арал деңизинин соолуп калгандыгын айтыптыр. Мындай божомол чындыкка дал келбейт. Анткени, Арал дал ошол Өзбекстан өзү жылына 5 миллион тонна пахта өндүрөбүз деп, Нарын дарыясынан агып, Сырдарьяны түзгөн сууну буруп алуунун кесепетинен соолуган. Эми бул деңиз эч качан толбойт. Ал үчүн Өзбекстан менен Казакстан бир нече жыл пахта экпей, бир тамчы да сууну буруп албаш керек. Чындыгында бизде курулуп жаткан ГЭСтер Өзбекстанга эч кандай коркунуч жаратпайт. Кайра сугат маалында жакшы шарт түзүп берет. Анткени, кышында ГЭСтерибизге суу толуп, аларга керектүү өлчөмдө берүүгө болот. Бир чети кошуналар 24 жылдын аралыгында көптөгөн суу сактагычтарды салып алып, кышы боюу бизден агып чыккан сууну толтуруп алып, жайында көзкаранды болбой калат. Эми биз кышында ашыкча суу чыгарбай койсок, ошол суу сактагычтары толбой калышы мүмкүн. Ошондуктан, Өзбекстан өткөн жылдары кычыраган кышта түштүк аймагыбызга газды бууп койбой, энергетикалык шакекчеден чыгабыз деп коркутпай, туура саясат жүргүзүш керек болчу. Андыктан, биз алардын сөзүнө кулак салбай, ГЭСтерди кура беришибиз керек. Ансыз деле 95 суубуз аларга агып кетип жатат”,- деди ал.
Өзбекстандын тышкы иштер министри Абдулазиз Камилов, Нью-Йорктогу саммитте Борбор Азиядагы ири ГЭСтердин курулушуна каршы экендигин билдирген болчу. Анда Өзбекстандын өкүлү, “Экологиялык коопсуздукту эске алганда, Борбор Азияда курулуп жаткан ири ГЭСтер Амударья менен Сырдарьянын табигый агымын өзгөртөт”,-деген пикирин билдирген.Ошондой эле, “Кыргызстан менен Тажикстан курган ири ГЭСтердин айынан дарыялардын агымы өзгөрүп, Арал деңизинин абалы өтө оор. Муну менен катар миллиондогон адамдардын суу менен камсыз болуусу да тобокелге салынууда.”-деп кошумчалаган.
Айбат гезити №148 (02.10.2015)
Метки: Алымкулов, гэс, Өзбекстан [ Жаңы кошуу ]
Тарифтерге каршы чыккан Арменияда электрдин баасы бизге караганда 3,8 эсе кымбат
Датка—Кемин линииясындагы эң катаал аймакта иш аяктады
Суу кодексине өзгөртүүлөрдү киргизүү демилгеси кызуу талкууда
Президент Алмазбек Атамбаев Өкмөткө калк үчүн электр энергиясынын тарифин 84 тыйынга чейин жогорулатуу тууралуу чечимди кайра карап чыгууну сунуштады
Бишкек ТЭЦи: Модернизациялоонун биринчи кадамы
Нажмите, чтобы отменить ответ.
Башкы бет | Саясат | Коом | Маек | Экономика | Кызыктар дүйнөсү | Шоубиз | Газета архиви | Байланыш
© 2015 Айбат.kg сайтында жайгашкан материалдар окуп-таанышуу үчүн гана арналган жана жалпыга таратуу «Айбат.kg» сайтынын жазуу түрүндөгу уруксаты менен гана мүмкүн.
Материалдарды көчүрүп алууда «Айбат.kg» сайтына шилтеме сөзсүз жазылуусу керек.
Сайт жаңылыктарына жазылууСайттагы комментарийлерге жазылуу
Designed & powered by bekturb VIB